ખાસ કરીને મહિલા દર્દીઓ આ સમસ્યા લઈને આવે છે કે ગર્ભાવસ્થા દરમિયાન તેમના વાળ સારા હતાં, પરંતુ ડીલેવરી પછી તેમના વાળ ખરવા લાગ્યા છે અને સફેદ પણ થવા લાગ્યા છે. આનું કારણ છે કે ગર્ભાવસ્થા દરમિયાન મહિલાના શરીરમાં એસ્ટ્રોજન નામના હાર્મોનનું સ્તર ઉંચુ રહે છે. આ એસ્ટ્રોજન સ્ત્રી હાર્મોન હોય છે જે વાળને સ્વથ્સ્ય અને સુંદર બનાવે છે. સાથે સાથે ગર્ભાવસ્થા દરમિયાન મહિલા પોતાના ખોરાક તરફ ધ્યાન આપે છે પરંતુ ડિલેવરી પછી તે બાળકની સારસંભાળમાં એટલી બધી વ્યસ્ત થઈ જાય છે કે પોતાના તરફ ધ્યાન નથી આપી શકતી જેના લીધે તેના શરીરમાં રહેલ એસ્ટ્રોજન હાર્મોનનું સ્તર ઓછુ થઈને સામાન્ય પર આવી જાય છે. તેના લીધે વાળ ખરવાની સમસ્યા ચાલુ થઈ જાય છે અને વાળ સફેદ પણ થવા માંડે છે.